gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3675, del 27-01-2000 (2000/356)

Notificació de laude mitjançant edicte.
---------------------------------------

### Dades del document

Número de DOGV
:   3675

Data del DOGV
:   27-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/356


Organisme emissor
:   Conselleria d'Indústria i Comerç

Tipus de document
:   Anunci

Notificació de laude mitjançant edicte. [2000/A356]
  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral número 755/1998, a l'empara del que s'ha disposat en els articles 58 i 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedeix a notificar a la part interessada que a continuació s'indica el laude arbitral recaigut en l'esmentat expedient, mitjançant el present edicte:
  
Part interessada: Red Butano.
  
Última adreça coneguda: carrer Miguel Servet, 3B (València).
  
Expedient: 755/1998.
  
Laude de data 1 de febrer de 1999 que es dicta a València, en els següents termes: «S'estima parcialment la pretensió de la senyora Mª Carmen Ortells Vera per considerar que el canvi de regulador estava justificat; ja que en vista de la peça substituïda s'observa que no es trobava en les degudes condicions d'ús (no ajusta correctament i té gotes de pintura en l'interior. Així, la part reclamada haurà de pagar a la reclamant, la senyora Mª Carmen Ortells Vera, l'import d'11.175 pessetes corresponent a la resta de la facturació; atés que no ha sigut acreditada la conveniència de la realització de la resta dels treballs i de la substitució de peces; i atés que l'empresa reclamada va entregar el pressupost després de la realització del servei.
  
El termini d'execució serà de 10 dies i el lloc els locals d'aquesta junta arbitral.»
  
L'indicat laude té caràcter vinculant i executiu i és eficaç des del dia de la notificació.
  
Cosa que es fa saber a la part interessada-part reclamada als efectes oportuns i previstos en el Reial Decret 636/1993, de 3 de maig, pel qual es regula el sistema arbitral de consum, i en la Llei 36/1988, de 5 de desembre, d'Arbitratge, i informant-la que dins dels cinc dies següents a la notificació del laude, podrà demanar al col·legi arbitral que corregisca qualsevol error de càlcul, de còpia, tipogràfic o similar. Contra el laude és possible recurs d'anul·lació que haurà de ser presentat davant l'Audiència Provincial en el termini dels 10 dies següents a la seua notificació o a l'aclariment a què fa referència l'article 36 de la Llei d'Arbitratge, d'acord amb el que s'ha establit en l'article 45 i següents de la Llei 36/1988, d'Arbitratge.
  
I perquè servisca de notificació a la part interessada consignada anteriorment, s'expedeix el present edicte.
Diari Oficial de la Generalitat Valenciana


Sumari del DOGV 3762, del 01-06-2000 (2000/4426)

RESOLUCIÓ de 22 de maig de 2000, del conseller de Sanitat, per la qual es nomena la senyora Filomena Deval García personal eventual de la conselleria.
------------------------------------------------------------------------------------------------------------------------------------------------------

### Dades del document

Número de DOGV
:   3762

Data del DOGV
:   01-06-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/4426


Organisme emissor
:   Conselleria de Sanitat

Tipus de document
:   Resolució

RESOLUCIÓ de 22 de maig de 2000, del conseller de Sanitat, per la qual es nomena la senyora Filomena Deval García personal eventual de la conselleria. [2000/M4426]
  
De conformitat amb el que estableix l'article 6 del Decret Legislatiu de 24 d'octubre de 1995, del Govern Valencià, pel qual es va aprovar el Text Refós de la Llei de la Funció Pública Valenciana, i també l'article 3 del Decret 349/1995, de 28 de novembre, del Govern Valencià, sobre regulació del personal eventual al servei de l'administració del Govern Valencià, resolc:
  
Nomenar la senyora Filomena Deval García com a personal eventual per a exercir les funcions d'assessora del conseller.
  
En consideració a la naturalesa del lloc i la dedicació necessària a les funcions assignades, s'estableix com a retribució anual bruta la quantitat equivalent a un lloc de treball classificat com a grup A, complement de destinació 26 i complement específic E049.
  
Aquest nomenament tindrà efectes des de la data d'aquesta resolució.
  
València, 22 de maig de 2000.- El conseller de Sanitat: Serafín Castellano Gómez.
Diari Oficial de la Generalitat Valenciana


Sumari del DOGV 3873, del 08-11-2000 (2000/8521)

Notificació del tràmit d'audiència a l'interessat en l'expedient número 21/1998, sobre declaració d'arrendament històric valencià.
----------------------------------------------------------------------------------------------------------------------------------

### Dades del document

Número de DOGV
:   3873

Data del DOGV
:   08-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/8521


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació del tràmit d'audiència a l'interessat en l'expedient número 21/1998, sobre declaració d'arrendament històric valencià. [2000/M8521]
  
Atesa la impossibilitat de notificar de manera personal i directa al senyor José María Tudela Bort el tràmit d'audiència a l'interessat en l'expedient número 21/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci.
  
Expedient: 21/1998.
  
Titular: Enrique Nácher Sáez.
  
Últims propietaris coneguts: José María Tudela Bort, Rafael Tudela Martínez i la mercantil Río Rita, SL.
  
L'expedient fa referència a una superfície d'una fanecada situada a València, paratge del Fiscal, i que s'ha determinat com la parcel·la 27 del polígon 152 d'aquest municipi.
  
L'expedient es troba en les dependències d'aquesta direcció general (Conselleria d'Agricultura, Pesca i Alimentació, c/Amadeu de Savoia, núm. 2, 3a planta) degudament instruït, raó per la qual es concedeix un termini de 15 dies, en virtut del que es disposa en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, perquè els propietaris actuals de la finca de referència, si s'escau, examinen l'expedient i formulen les al·legacions o presenten els documents que estimen pertinents per a la defensa del seu dret.
  
El termini començarà a comptar des de l'endemà de la publicació d'aquest anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 3809, del 07-08-2000 (2000/6571)

Informació pública dels projectes d'urbanització i reparcel·lació de l'actuació integrada Àrea 7 de sòl urbanitzable.
---------------------------------------------------------------------------------------------------------------------

### Dades del document

Número de DOGV
:   3809

Data del DOGV
:   07-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6571


Organisme emissor
:   Ajuntament de la Vall d'Uixó

Tipus de document
:   Anunci

Informació pública dels projectes d'urbanització i reparcel·lació de l'actuació integrada Àrea 7 de sòl urbanitzable. [2000/S6571]
  
Acordat per Decret de l'Alcaldia número 1.261/2000, de 18 de juliol, la submissió a informació pública dels projectes d'urbanització i reparcel·lació de l'actuació integrada Àrea 7 de sòl urbanitzable, de conformitat amb allò que disposen els articles 46, 53 i 69 de la Llei 6/1994, Reguladora de l'Activitat Urbanística, s'exposen al públic, en la Secció Primera de l'Ajuntament, amb l'expedient instruït a aquest efecte durant el termini de 20 dies, durant els quals podran ser examinats per les persones que és consideren afectades i formulades les al·legacions i les observacions escaients.
Diari Oficial de la Generalitat Valenciana


Sumari del DOGV 3711, del 17-03-2000 (2000/2006)

CORRECCIÓ d’errades de la Resolució de 28 de desembre de 1999, del secretari general de la Presidència, per la qual es convoquen quatre beques per a la realització de pràctiques professionals en la Subsecretaria de Planificació i Estudis de la Presidència de la Generalitat Valenciana (DOGV núm. 3665, de 13 de gener de 2000).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3711

Data del DOGV
:   17-03-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/2006


Data del document
:   17-03-2000

Organisme emissor
:   Presidència de la Generalitat

Tipus de document
:   Correcció d'errades

Correcció d'errades

 Descriptors 

:   * ajuda pública
    * professió de la informació
    * assignació per estudis
    * suport econòmic

CORRECCIÓ d'errades de la Resolució de 28 de desembre de 1999, del secretari general de la Presidència, per la qual es convoquen quatre beques per a la realització de pràctiques professionals en la Subsecretaria de Planificació i Estudis de la Presidència de la Generalitat Valenciana (DOGV núm. 3665, de 13 de gener de 2000). [2000/M2006]
  
Vista una errada en l'esmentada resolució, i d'acord amb el que disposa l'article 105.2 de la Llei 30/1992, de Règim Jurídic de les Administracions Públiques i del Procediment Administratiu Comú, s'hi escau la seua correcció en els termes següents:
  
En l'apartat segon, on diu:
  
«La dotació econòmica de les beques se sufragarà amb càrrec al capítol IV, línia 401/000/00, aplicació pressupostària 05.03 del programa 112.30, per un import total màxim de 5.760.000 (cinc milions set-centes seixanta mil pessetes), equivalent a 34.618,30 euros.»;
  
Ha de dir:
  
«La dotació econòmica de les beques se sufragarà amb càrrec al capítol IV, línia 401/000/00, aplicació pressupostària 05.03 del programa 112.30, per un import total màxim de quatre milions vuit-centes mil pessetes (4.800.000 PTA), equivalents a 28.848,58 euros.»
Diari Oficial de la Generalitat Valenciana


Sumari del DOGV 3882, del 21-11-2000 (2000/9180)

Notificació relativa a expedient sobre declaració d'Arrendament Històric Valencià núm. 113/1997, tràmit de comunicació de resolució.
------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/9180


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació relativa a expedient sobre declaració d'Arrendament Històric Valencià núm. 113/1997, tràmit de comunicació de resolució. [2000/X9180]
  
Atesa la impossibilitat de notificar de manera personal i directa als hereus del senyor Carlos Tudela Bort la resolució de l'expedient 113/1997, sobre declaració d'Arrendament Històric Valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, procedeix la publicació d'aquest anunci, relatiu a:
  
Expedient: 113/1997
  
Titular: senyor Francisco Tatay Costa
  
Últims propietaris coneguts: senyor Antonio Tudela Martínez, senyor Santiago Tudela Martínez, senyor Rafael Tudela Martínez, senyor Carlos Tudela Bort, senyor José Vicente Tudela Bort i la mercantil Río Rita, SL.
  
L'expedient es refereix a una finca de 0-32-80 hectàrees, situada en el terme municipal de València, Paratge del Fiscal, parcel·les cadastrals núm. 217 i 221 del polígon 151 del municipi esmentat.
  
El director general de Modernització d'Estructures Agràries de la Conselleria d'Agricultura, Pesca i Alimentació, en virtut de les facultats que té atribuïdes, a la vista dels fets acreditats en l'expedient mencionat i del dret aplicable a aquest, per mitjà de la Resolució de 29 de maig de 2000, ha resolt:
  
Estimar la sol·licitud del senyor Francisco Tatay Costa i, en conseqüència, reconèixer la relació que manté amb els actuals propietaris com un Arrendament Històric Valencià, a l'empara del que es disposa en la Llei de la Generalitat Valenciana 6/1986, de 15 de desembre, respecte d'una superfície de 2 fanecades i 2 quartons.
  
De conformitat amb la sentència del Tribunal Constitucional (Sentència 121/1992, de 28 de setembre, BOE de 29 d'octubre), aquesta resolució no és impugnable en via administrativa i qualsevol discrepància que sorgisca entre les parts interessades podrà ser plantejada davant la jurisdicció civil ordinària, concretament davant el jutjat de primera instància del partit judicial en el qual es trobe la finca, o el jutjat de primera instància al qual corresponga per torn on n'hi haguera diversos (articles 121 i 123 de la Llei de 31 de desembre de 1980, d'Arrendaments Rústics).
  
Cosa que es publica als efectes corresponents.
  
València, 7 de novembre de 2000.- El director general de Modernització d'Estructures Agràries: Joan Sanz Bellver.
Diari Oficial de la Generalitat Valenciana


Sumari del DOGV 3767, del 08-06-2000 (2000/4256)

Informació pública de l'aprovació de les bases específiques i la convocatòria per a la provisió d'una plaça de conserge al Centre Cultural d'Onil.
--------------------------------------------------------------------------------------------------------------------------------------------------

### Dades del document

Número de DOGV
:   3767

Data del DOGV
:   08-06-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/4256


Data del document
:   11-05-2000

Organisme emissor
:   Ajuntament d'Onil

Tipus de document
:   Convocatòria

Descriptors 

:   * Onil
    * administració local
    * concurs administratiu

Informació pública de l'aprovació de les bases específiques i la convocatòria per a la provisió d'una plaça de conserge al Centre Cultural d'Onil. [2000/F4256]
  
La Comissió de Govern, en la sessió del dia 13 de març de 2000, va acordar aprovar les bases específiques i la convocatòria per a la provisió d'una plaça de conserge (Centre Cultural d'Onil) com a personal laboral fix.
  
Les bases específiques de la convocatòria s'han publicat en el Butlletí Oficial de la Província d'Alacant número 95, del dia 25 d'abril de 2000, i estan a disposició dels interessats a la Secretaria de l'Ajuntament d'Onil.
  
El termini de presentació d'instàncies serà de 20 dies naturals, a comptar des de l'endemà de la publicació de l'anunci de convocatòria en el Boletín Oficial del Estado.
  
Els successius anuncis que s'efectuen es publicaran, si escau, en el Butlletí Oficial de la Província d'Alacant, i al tauler d'anuncis de l'Ajuntament d'Onil.
  
Cosa que es fa pública als efectes corresponents.
Diari Oficial de la Generalitat Valenciana


Sumari del DOGV 3796, del 19-07-2000 (2000/5688)

Informació pública del programa d'actuació integrada de la unitat d'execució-A del pla parcial del sòl urbanitzable residencial extensiu situat en el sector SR-6.
------------------------------------------------------------------------------------------------------------------------------------------------------------------

### Dades del document

Número de DOGV
:   3796

Data del DOGV
:   19-07-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/5688


Organisme emissor
:   Ajuntament de Benaguasil

Tipus de document
:   Anunci

Informació pública del programa d'actuació integrada de la unitat d'execució-A del pla parcial del sòl urbanitzable residencial extensiu situat en el sector SR-6. [2000/M5688]
  
El senyor Juan Armiñana Salvador, en representació de Promociones Inmobiliarias P. Armiñana, SL, ha presentat en aquest ajuntament el programa d'actuació integrada de la unitat d'execució-A del pla parcial del sòl urbanitzable residencial extensiu situat en el sector SR-6, als efectes de l'obtenció de la cèdula d'urbanització establida en els articles 31 i 56 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i com que acompanya a la seua sol·licitud la documentació pertinent, aquesta Alcaldia ha resolt, segons estableix l'article 45.2 de la llei esmentada, sotmetre a informació pública el programa de què es tracta, segons disposa l'article 46.1.3 i 4 de la repetida llei, i en conseqüència es concedeix un termini de 20 dies, comptats a partir del dia hàbil següent al de la publicació d'aquest edicte en el Diari Oficial de la Generalitat Valenciana, perquè es formulen alternatives tècniques i al·legacions, i a l'acabament, és a dir, a partir del dia següent al de la finalització dels 20 dies referits, es podran presentar, durant el termini dels cinc dies següents, les proposicions juridicoeconòmiques a què es refereix el punt 3 de l'article 46 esmentat.
  
En el supòsit que durant els primers 10 dies alguna persona es comprometera a presentar una alternativa tècnica substancialment distinta a la inicial, aquests terminis es prorrogaran per 20 dies addicionals.
  
Cosa que es publica perquè en prengueu coneixement i efectes.
Diari Oficial de la Generalitat Valenciana


Sumari del DOGV 3720, del 30-03-2000 (2000/2369)

ORDRE de 9 de març de 2000, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes en matèria d'electrificació rural en l'exercici de 2000.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3720

Data del DOGV
:   30-03-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2369


Data del document
:   09-03-2000

Organisme emissor
:   Conselleria d'Indústria i Comerç

Tipus de document
:   Ordre

Anàlisi jurídica

 Descriptors 

:   * ajuda pública
    * subministrament d'energia elèctrica
    * regió rural
    * suport econòmic

ORDRE de 9 de març de 2000, de la Conselleria d'Indústria i Comerç, per la qual es fan públics les línies de crèdit i l'import global màxim destinat a la concessió d'ajudes en matèria d'electrificació rural en l'exercici de 2000. [2000/X2369]
  
Amb data 29 de desembre de 1999 va ser publicada en el Diari Oficial de la Generalitat Valenciana l'Ordre de 22 de desembre de 1999, de la Conselleria d'Indústria i Comerç, sobre concessió d'ajudes en matèria d'electrificació rural en l'exercici 2000.
  
Després de la publicació de la Llei de Pressupostos de la Generalitat Valenciana per a l'exercici 2000 i d'acord amb el que s'ha establit en l'article 47 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública Valenciana, és procedent publicar les línies de subvenció que financen les mencionades ajudes, i també l'import màxim que s'hi destina.
  
En virtut d'això, i de conformitat amb el que s'ha establit en la disposició addicional primera de l'Ordre de 22 de desembre de 1999, de la Conselleria d'Indústria i Comerç,
  
ORDENE
  
Article únic
  
Per a l'exercici 2000 i de conformitat amb el que s'ha establit en la Llei 10/1999, de 30 de desembre, de Pressupostos de la Generalitat Valenciana per a l'exercici 2000, les ajudes establides en l'Ordre de 22 de desembre de 1999 de la Conselleria d'Indústria i Comerç (DOGV de 29 de desembre de 1999), sobre concessió d'ajudes en matèria d'electrificació rural en l'exercici 2000, es finançaran a càrrec de la secció, el programa, la línia i els imports globals màxims que a continuació s'assenyalen:
  
Secció 11. Programa 722.10 Ordenació i Promoció Industrial i Energètica.
  
Capítol VII. Línia 706/000/00 (codi comptable 1.764). Import global: 124.746.841 PTA.
  
València, 9 de març de 2000
  
El conseller d'Indústria i Comerç,
  
FERNANDO V. CASTELLÓ BORONAT
Diari Oficial de la Generalitat Valenciana


Sumari del DOGV 3814, del 14-08-2000 (2000/6264)

RESOLUCIÓ de 7 d'abril de 2000, de la Universitat Politècnica de València, per la qual es nomena el senyor Vicente Espert Alemany, catedràtic d'universitat, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3814

Data del DOGV
:   14-08-2000

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2000/6264


Organisme emissor
:   Universitat Politècnica de València

Tipus de document
:   Resolució

RESOLUCIÓ de 7 d'abril de 2000, de la Universitat Politècnica de València, per la qual es nomena el senyor Vicente Espert Alemany, catedràtic d'universitat, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient. [2000/X6264]
  
D'acord amb la proposta elevada per la comissió nomenada per a jutjar el concurs convocat per mitjà de la Resolució de 8 de juny de 1999 d'aquesta Universitat, plaça núm. 59/1999, codi 2.294 (BOE de 28 de juny de 1999), i presentada per part de la persona interessada la documentació a què fa referència el punt deu de la convocatòria, aquest Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i totes les altres disposicions que la despleguen, ha resolt:
  
Nomenar el senyor Vicente Espert Alemany, amb document nacional d'identitat núm. 96170961, catedràtic d'universitat, de la Universitat Politècnica de València, de l'àrea de coneixement Enginyeria Hidràulica, adscrita al Departament d'Enginyeria Hidràulica i Medi Ambient.
  
València, 7 d'abril de 2000.- El rector: Justo Nieto Nieto.